Kūlio Daubos Trijų arkangelų koplyčia

Kūlio Daubos Trijų arkangelų koplyčia – naujai pastatyta koplyčia Kūlio Daubos kaime, Luokės seniūnijoje, Telšių rajone.Trijų Archangelų koplyčia. Sakralinė vieta visit.telsiai.lt Koplyčia stovi pusiaukelėje tarp Telšių ir Varnių, 0,5 km į vakarus nuo kelio  ties tiltu per Virvyčią. Ji iškilusi Baltininkų tvenkinio rytiniame krante, sodybos pakraštyje, Kūlio Daubos vandens malūno prieigose.

Koplyčia pastatyta apie 2000 m. Pašventinta, tituluota vyresniųjų angelų – arkangelų – vardu. Patenka į Janapolės šv. arkangelo Mykolo parapijos teritoriją. Per Kūlio Daubą eina tre­čia­sis pi­lig­ri­mi­nio ke­lio „Ca­mi­no Li­tua­no“  eta­pas Viekšnaliai–Varniai.Tel­šių ra­jo­nas jun­gia­si prie „Ca­mi­no Li­tua­no“ – kul­tū­ras jun­gian­čio ke­lio tzinios.lt 2022-08-05 Aplankę Kūlio Daubos sakralinę vietą, piligrimai iškeliauja link Janapolės. 

Koplyčios statinys medinis, aštuonių kampų. Uždengtas pastato kampus atkartojančiu stogu su skiedrų danga. Ant kraigo įtaisytas panašios formos aštuonkampis bokštelis, kurį vainikuoja geležinis ornamentuotas kryžius–saulutė. Keturiose sienose įstatyti stačiakampiai langai, priekyje - stiklinės skaidytos durys su trikampiu švieslangiu virš jų.

 Šaltiniai  

 Nuorodos 

 Janapolės Šv. Arkangelo Mykolo parapija telsiuvyskupija.lt

Kategorija:Telšių rajono koplyčios